<https://www.juoksufoorumi.fi/topic/6094-energiankulutus-tankkaus-triathlonin-aikana/>
<http://schema.org/text>
"Pienoinen triathlon-kärpänen pääsi puraisemaan ensimmäisen marathonin jälkeen. Luonnollinen jatke maralle voisi olla 1/2 triathlon, mutta energiatasapainon hoito kisan aikana mietityttää. Vantaan marathonissa Polarin kalorimittari naputti reilut 4500 kcal, joten pelkkä neljän runnin juoksu kulutti energiaa reilusti enemmän kuin kilpailun aikana mitenkään pystyy tankkaamaan. \n \nTriathlon (vaikkakin vain puolikas) on kuitenkin marathonia huomattavasti pidempikestoinen suoritus. Vaikka pudottaisinkin syketasoa hieman, veikkaan että puolikkaan kisan aikana kuluisi vähintään 6000 kcal. Onko arvioni energiakulutuksesta aivan metsässä? Kuinka monta kaloria kroppa pystyy puolikkaan triathlonin aikana ottamaan vastaan? \n \nEnergian nauttiminen kannattanee aloittaa heti uinnin jälkeen. Minkälaisia kalorimääriä olette onnistuneet saamaan imeytymään puolikaan aikana? Pitäisikö hiilareiden lisäksi nauttia myös proteiinia? "
<https://www.juoksufoorumi.fi/topic/6094-energiankulutus-tankkaus-triathlonin-aikana/>